**Demonstrátori pályázat a 2024/2025-es tanév tavaszi szemeszterére a Fogorvostudományi Kar hallgatói számára az Orális Diagnosztikai Tanszéken demonstrátori feladatok ellátására**

Az Orális Diagnosztikai Tanszék pályázatot hirdet a 2024/2025-es tanév tavaszi szemeszterére demonstrátori feladatok ellátására. A demonstrátori megbízás időtartama: 5 hónap.

A demonstrátorok – egy szabadon választható tárgyként – a képzésükbe beszámító 1 kreditpontot kapnak, amennyiben folyamatosan 5 hónapon keresztül végeznek demonstrátori tevékenységet.

A havi foglalkoztatási idő: 5 óra.

**Pályázati feltételek:**

- FOK IV-V. évfolyam hallgatója;

- Általános és fogászati radiológia és Sugárvédelmi ismeretek magas szintű ismereteivel rendelkezik;

- a 2023/2024 tanévben és a 2024/2025-ös tanév első félévében jó tanulmányi átlageredményt ért el;

- Sugárvédelmi ismeretek valamint az Általános és fogászati radiológia I-II. tantárgyakból jeles érdemjeggyel vizsgázott;

- a tantárgy oktatása iránt elkötelezett és magatartása példaértékű;

- jó kifejezőkészséggel és idegen nyelvismerettel (angol vagy német) rendelkezik.

**A demonstrátor feladatai:**

- oktató felügyelete mellett rendszeresen részt vesz a tanszék oktató munkájában (Általános és fogászati radiológia I-II. vagy Sugárvédelmi ismeretek tantárgyból);

- oktató, illetve vezető felügyelete mellett közreműködik az oktató- és kutatómunkában, hogy abban kellő felkészültséget, jártasságot szerezzen;

- részt vesz az előadások és gyakorlatok technikai előkészítésében (illusztrációs anyagok előkészítése);

- közreműködik új gyakorlati oktatási és kutatási módszerek kidolgozásában, bevezetésében;

- kiválóságával példát mutat hallgatótársaiknak;

- tevékenységének ellátása során köteles a hatályos adatkezelési jogszabályok/szabályzatok szerint eljárni, a feladata ellátása során a tudomására jutott információkat, adatokat, rendelkezésre álló dokumentumokat bizalmasan kezelni, azokról harmadik személy számára információt nem adhat, illetve nem teheti hozzáférhetővé.

**A pályázat leadásának módja és határideje:**

A pályázati űrlapot a Tanszék honlapjáról lehet letölteni: [**Pályázati űrlap**](https://semmelweis.hu/oralis-diagnosztika/files/2024/01/formanyomtatvany_demonstratori-_palyazat.docx)   
A kitöltött pályázati űrlapokat Dr. Szabó Bence Tamás (szabo.bence.tamas@semmelweis.hu) számára kérjük eljuttatni!

***A pályázat benyújtásának határideje***: 2024/2025. tanév őszi félév vizsgaidőszakának utolsó napja

A pályázatokat az Orális Diagnosztikai Tanszék a pályázat benyújtására nyitva álló határidő leteltét követő 10 munkanapon belül megküldi a Fogorvostudományi Kar Dékáni Hivatal részére. A beérkezett pályázatok elbírálásáról a Kar vezetője – a kari hallgatói önkormányzat bevonása mellett – legkésőbb az őszi félév szorgalmi időszakának megkezdéséig dönt.